התאגיד מתריע: "קיימת סכנה ממשית להשלמת עבודות ההקמה של האירוויזיון"
חדשות סרוגים > תרבות > מופע > התאגיד מתריע: "קיימת סכנה ממשית לאירוויזיון"
מנכ"ל התאגיד כאן שלח מכתב דחוף, בעקבות הודעת המשרד לבטחון פנים בנוגע לאבטחת האירוויזיון והסביר: "אם העבודות לא יחלו כבר מחר בבוקר, קיימת סכנה ממשית ליכולת להשלים את עבודות ההקמה"
חדשות סרוגים31.03.19 21:29 כ"ד באדר ב' תשעט
הבעיות להקמת האירוויזיון בישראל לא נגמרות. הערב (א') מנכ"ל תאגיד השידור 'כאן', שלח מכתב דחוף בעקבות ההודעה האחרונה של המשרד לביטחון פנים, בנוגע לאבטחת האירוויזיון.
במכתב ששלח אלדד קובלנץ, מנכ"ל כאן, למשרד התקשורת הסביר: "לנוכח הודעתו האחרונה של המשרד לבטחון פנים בדבר עצירת עבודות המשטרה לבידוק הציוד לאירועי האירוויזיון, אנו מבקשים להתריע באופן בהול כי ככל שעבודות אלה לא יחלו כבר מחר בבוקר, קיימת סכנה ממשית ליכולתו של התאגיד להשלים את עבודות ההקמה בלו"ז הנדרש.
צריכים 'להעז לחלום' שהאירוויזיון יקרה בישראל? (צילום: יחצ)
"האיגוד האירופי מודאגים מהתנהלות הממשלה באבטחת האירוויזיון"
מנכ"ל התאגיד הוסיף במכתב, כי התנהלות ההמשלה בנוגע לאבטחת האירוויזיון היא עניין שמציב את האירוע בסכנה: "ראשי איגוד השידור האירופי עודכנו במצב והם רואים אותו בחומרה רבה ומודאגים מאוד מהתנהלות ממשלת ישראל בנושא אבטחת האירוויזיון ומיכולת ההפקה לעמוד בלוחות הזמנים תחת אילוצים אלה.
אנו מבקשים מכלל הגורמים הרלוונטיים למצוא פתרון מיידי למשבר שנוצר על מנת לאפשר תחילת ביצוע העבודות כבר מחר בבוקר ולמנוע נזקים נוספים להתקדמות הפרויקט. תנהלות זאת מצטרפת לעובדה שנכפה על התאגיד לממן את כל עלויות האירוע וזאת למרות הבטחות הגורמים הרשמיים במדינת ישראל להעביר תקציב לטובת האירוויזיון. כזכור תאגיד השידור היחיד שממן את האירוויזיון והיחיד שהעביר התחייבות בכתב לנושא".
עלויות אבטחה בסך מיליוני שקלים
כזכור לאחר דיונים שארכו חודשים, בסוף השבוע האחרון הוחלט כי ארבעה משרדי ממשלה יישאו בהוצאות אבטחת האירוויזיון, שתתקיים במאי הקרוב בגני התערוכה בתל אביב.
על פי ההסכם, משרדי התיירות, ביטחון פנים, התקשורת והאוצר יעביר סכום של מיליון וחצי שקלים, שיצטרפו למיליון וחצי שקלים שיגיעו מקופת התאגיד. כשסך עלויות האבטחה, עומד על 7.5 מיליון שקלים (מחוץ לאולם).
אך מנכ"ל התאגיד ציין כי הפתרון שהושג בעייתי זאת מאחר ואיגוד השידור האירופאי (EBU) מתנגד בתוקף להשתתפות של 'כאן' במימון האבטחה מחוץ לאולם. "לטענת ראשי ה–EBU, מימון שכזה הינו בגדר לקיחת אחריות לאבטחה, עובדה שהם לא מוכנים לקבל בשום אופן. הובהר לנו כי הם מתכוונים לפנות בעניין זה לראש הממשלה בימים הקרובים".
אהרן דרעי | 31-03-2019 21:32
מי צריך את זה בכלל.מביא יותר נזק מתועלת.לתדמית המדינה.
רווח כולל משמעויות
אבו נאצר | 31-03-2019 22:58
התאגיד ירוויח מזה, אז שישא בהוצאות!
חיים | 01-04-2019 9:35
מיותר, יקר מפלג, מזיק ישראל אינה באירופה ואפילו השאיפה להצטרף לאיחוד האירופי כבר לא פופולארית בשום מקום. התאגיד? הלוואי שיבוטל יחד עם האירויזיון
לכו מכאן כבר
אביתר יעקב מיכלשוילי | 01-04-2019 21:56
תעשו את זה באירופה שלכם
בשבלי זה לא סכנה
שרית | 08-04-2019 13:37
האירויזיון לא מעניין. מצידי שיבטלו אותו ובמקום להשקיע כל כך הרבה כסף על כל ההפקה המשעממת הזאת..על שירים שלמחרת שוכחים אותם שיתנו את התקציב למשפחות ואנשים נזקקים.